[{"text_idx": "#000000", "text": "Gallwch gofrestru nawr ar gyfer gwasanaeth casglu gwastraff o\u2019r ardd 2021"}, {"text_idx": "#000001", "text": "Mae cyfle i drigolion Powys gofrestru nawr am wasanaeth hawdd, gla\u0302n a syml i gasglu gwastraff o\u2019r ardd i\u2019w ailgylchu."}, {"text_idx": "#000003", "text": "Y gost am y flwyddyn fydd \u00a337 sy\u2019n cynnwys llogi bin 240 litr ar olwynion a chasglu eich gwastraff o\u2019r ardd bob pythefnos rhwng 1 Mawrth a 3 Rhagfyr. Mae hynny\u2019n golygu ugain casgliad sy\u2019n llai na \u00a32 y bin \u2013 ei gasglu a\u2019i ailgylchu. Mae bin 120 litr ar gael yn rhatach i drigolion sydd a\u0302 gerddi bach, neu sachau gwastraff o\u2019r ardd y gellir eu compostio i\u2019r rhai ohonoch sy\u2019n gosod eich sbwriel arferol mewn sachau porffor."}, {"text_idx": "#000004", "text": "Yn fuan iawn, byddwn yn cysylltu a\u0302 thrigolion a ddefnyddiodd y gwasanaeth llynedd i\u2019w hatgoffa i gofrestru eto am flwyddyn arall. Pan fyddwch wedi cofrestru ar gyfer 2021, byddwch yn derbyn sticer i\u2019w osod ar y bin gwyrdd ar olwynion i ddangos i\u2019r criw eich bod wedi cofrestru am flwyddyn arall."}, {"text_idx": "#000005", "text": "Os ydych chi\u2019n newydd i\u2019r gwasanaeth, byddwch yn derbyn bin gwyrdd newydd o fewn 10 diwrnod gwaith, felly ewch ati\u2019n gynnar i gofrestru er mwyn elwa o\u2019r gwasanaeth a fydd yn dechrau ym mis Mawrth."}, {"text_idx": "#000006", "text": "Dywedodd y Cynghorydd Heulwen Hulme, Aelod Cabinet \u2013 Ailgylchu a Gwastraff: \u201cMae\u2019n teimlo fel gaeaf hir ac rwy\u2019n siwr mai nid fi yw\u2019r unig un sy\u2019n edrych ymlaen i weld y Gwanwyn er mwyn codi ein calonnau. Pan na fydd y nosweithiau mor hir a\u2019r tywydd yn troi ychydig yn fwynach, bydd nifer ohonom yn awyddus i fynd allan i\u2019r ardd unwaith eto."}, {"text_idx": "#000007", "text": "\u201cAm llai na \u00a32 y casgliad os bydd pobl yn cofrestru nawr, mae\u2019n golygu y gallwch fanteisio ar ffordd hawdd, gla\u0302n a syml o gael gwared ar wastraff o\u2019r ardd, gan wybod y bydd yn cael ei ailgylchu a\u2019i droi\u2019n gompost. Ffordd wych o gadw at yr adduned i ailgylchu mwy.\u201d"}, {"text_idx": "#000008", "text": "\u201cNid yn unig yn bydd yn golygu na fydd rhaid cario\u2019r cyfan yn y car a\u2019i wneud yn fudr, ond mae hefyd yn ffordd gynaliadwy a rhad o ailgylchu eich gwastraff o\u2019r ardd.\u201d"}, {"text_idx": "#000009", "text": "Bydd trigolion sydd ddim am fanteisio ar y gwasanaeth yn gallu parhau i gompostio eu gwastraff adref neu ei gludo i un o\u2019r pump canolfan ailgylchu ym Mhowys."}, {"text_idx": "#000010", "text": "Please select the ways you are happy to hear from Llangattock Community Council:"}]